10.07.2026
E-pasta nosaukums 
Par rekomendācijām riska grupu pacientu testēšanai B un C hepatīta infekcijas noteikšanai ģimenes ārstu praksēs
E-pasta teksts
Labdien!
Nacionālais veselības dienests nosūta Slimību profilakses un kontroles centra vēstuli “Par rekomendācijām riska grupu pacientu testēšanai B un C hepatīta infekcijas noteikšanai ģimenes ārstu praksēs”. 
Slimību profilakses un kontroles centra vēstule un rekomendācijas pievienotas pielikumā.



Ar cieņu
Nacionālais veselības dienests

image1.emf
SPKC_Vest_Par  rekomendācijām riska grupu pacientu testēšanai B un C hepatīta infekcijas noteikšanai ģimenes ārstu praksēs.docx


SPKC_Vest_Par rekomendācijām riska grupu pacientu testēšanai B un C hepatīta infekcijas noteikšanai ģimenes ārstu praksēs.docx
[image: ]Duntes iela 22, K-5, Rīga, LV-1005, tālr. 67501590, fakss 67501591, e-pasts pasts@spkc.gov.lv

Rīgā 

		Datums skatāms laika zīmogā. Nr. 1-8.2/2026/1471



		Latvijas Ģimenes ārstu asociācija

Latvijas Lauku ģimenes ārstu asociācija

Latvijas Pediatru asociācija



Informācijai:

Latvijas Republikas Veselības ministrija

Nacionālais veselības dienests

Latvijas Bērnu infektologu biedrība

Latvijas Infektologu, hepatologu un HIV/AIDS speciālistu asociācija

Latvijas Infektologu un Hepatologu asociācija





Par rekomendācijām riska grupu pacientu testēšanai B un C hepatīta infekcijas noteikšanai ģimenes ārstu praksēs

Slimību profilakses un kontroles centrs (turpmāk – Centrs) ir sagatavojis rekomendācijas riska grupu pacientu testēšanai hroniska B un C hepatīta infekcijas noteikšanai ģimenes ārstu praksēs (turpmāk – rekomendācijas), balstoties uz Eiropas Savienības Atveseļošanas fonda projekta Nr. 4.1.1.1.i. „Slimību profilakses un kontroles centra organizētie sabiedrības veselības pētījumi” ietvaros veiktā pētījuma „Seroepidemioloģiskais pētījums: C hepatīta izplatība Latvijas pieaugušo iedzīvotāju populācijā”[footnoteRef:1] secinājumiem un tajā sniegtajiem priekšlikumiem. [1:  https://www.spkc.gov.lv/lv/media/24812/download?attachment] 


Rekomendāciju mērķis ir sniegt metodisku atbalstu ģimenes ārstiem riska grupu pacientu identificēšanā un savlaicīgā B un C hepatīta infekcijas diagnostikā, lai nodrošinātu pacientu turpmāku ārstēšanu un mazinātu slimības progresēšanas risku līdz aknu cirozei un hepatocelulārai karcinomai. 

Aicinām iepazīties ar pievienotajām rekomendācijām un izmantot tās ikdienas praksē riska grupu pacientu identificēšanai un lēmuma pieņemšanai par B un C hepatīta testēšanas nepieciešamību.

Centrs atgādina, ka Pasaules Veselības organizācija ir izvirzījusi mērķi līdz 2030. gadam eliminēt B un C hepatītu kā būtisku sabiedrības veselības apdraudējumu. Tas paredz samazināt jaunu B un C hepatīta infekciju gadījumu skaitu par 90 % un ar šīm infekcijām saistīto mirstību par 65 % salīdzinot ar 2015. gada līmeni. Šo mērķu sasniegšanai Pasaules Veselības organizācija īpaši uzsver B hepatīta vakcinācijas aptveres palielināšanu, aktīvu riska grupu testēšanu un agrīnu diagnostiku, savlaicīgas ārstēšanas pieejamības nodrošināšanu, kā arī infekcijas pārneses novēršanas pasākumu stiprināšanu.



Progress B un C hepatīta gadījumu skaita samazināšanā Latvijā ceļā uz Pasaules Veselības organizācijas eliminācijas mērķu sasniegšanu

		

		Gadījumu skaits 2015. gadā

		Gadījumu skaits 2025. gadā

		Tendence (%)



		Akūts B hepatīts

		76

		9

		↓ 88,2



		Akūts C hepatīts

		70

		33

		↓ 52,9



		Hronisks B hepatīts

		312

		229

		↓ 26,6



		Hronisks C hepatīts

		1789

		801

		↓ 55,2







Centra epidemioloģiskās uzraudzības dati liecina, ka pēdējo piecu gadu laikā Latvijā ik gadu vidēji reģistrēti 15 akūta B hepatīta gadījumi, 22 akūta C hepatīta gadījumi, 249 hroniska B hepatīta gadījumi un 935 hroniska C hepatīta gadījumi. 

Nacionālā veselības dienesta dati liecina, ka pēdējo trīs gadu laikā Latvijā uz C hepatītu tika testēti (anti-HCV noteikšana) 224 732 cilvēki  (vidēji 74 910 gadā), savukārt 2025. gadā testēti  87 595 cilvēki. Vidēji katru gadu 6,5 % no testētajām personām pārbaudi veikušas atkārtoti.

Ar noteiktām slimībām slimojošu pacientu reģistra, kuriem diagnosticēts C hepatīts,  vienotās informācijas sistēmas (PREDA) dati liecina, ka kopš 2016. gada kopumā ir ārstēti vairāk nekā 13 500 pacientu (vidēji 1 300 gadā), savukārt pēdējos gados ārstēto pacientu skaits samazinās un 2025. gadā ārstēšanu saņēma tikai 744 pacienti. Lai gan mūsdienās ir pieejama valsts apmaksāta efektīva C hepatīta ārstēšana ar efektivitāti virs 95%, daļa pacientu joprojām neiesaistās ārstēšanā, un reģistrā par gandrīz 9 000 pacientu nav informācijas par ārstēšanas uzsākšanu.

Rekomendācijas ir pieejamas arī elektroniski Centra tīmekļvietnē: https://www.spkc.gov.lv/lv/media/25727/download?attachment 

Būsim pateicīgi, ja izplatīsiet rekomendācijas Jūsu asociācijas biedru vidū.



Pielikumā: Rekomendācijas riska grupu pacientu testēšanai hroniska B un C hepatīta infekcijas noteikšanai ģimenes ārstu praksēs uz 3 lp.

Direktore	Elīna Dimiņa

Alise Vindiga 

alise.vindiga@spkc.gov.lv

Slimību profilakses un kontroles centra Datums skatāms laika zīmogā. vēstulei Nr. 1-8.2/2026/1471

Materiāls sagatavots Eiropas Savienības Atveseļošanas fonda projekta Nr. 4.1.1.1.i. „Slimību profilakses un kontroles centra organizētie sabiedrības veselības pētījumi” ietvaros





Rekomendācijas riska grupu pacientu testēšanai hroniska B un C hepatīta infekcijas noteikšanai ģimenes ārstu praksēs



B un C hepatīts (VHB un VHC) ir nozīmīga sabiedrības veselības problēma, jo hroniska infekcija ilgstoši var noritēt bez simptomiem, bet vienlaikus izraisīt smagas aknu slimības, tostarp aknu cirozi un hepatocelulāro karcinomu. Daudzi inficēti cilvēki neapzinās, ka ir inficēti, tādēļ ir nozīmīga agrīna infekcijas atklāšana. Hronisku B un C hepatīta infekciju iespējams noteikt ar laboratoriskiem izmeklējumiem, un agrīna infekcijas diagnostika ļauj nodrošināt pacienta uzraudzību, laikus uzsākt ārstēšanu un samazināt slimības progresēšanas, komplikāciju un mirstības risku.

B hepatīta gadījumā nepieciešama regulāra pacientu novērošana un aknu bojājuma izvērtēšana, kā arī noteiktos gadījumos pretvīrusu terapija (valsts apmaksāta), kas palīdz kontrolēt infekciju un samazināt komplikāciju risku. C hepatīts mūsdienās ir efektīvi ārstējams. Valsts apmaksāta tiešās iedarbības pretvīrusu terapija vairumā gadījumu ļauj pilnībā izārstēt infekciju. Turklāt savlaicīga pacientu ar hronisku B vai C hepatītu atklāšana ir nozīmīga arī infekcijas transmisijas ierobežošanā, jo personas ar neapzinātu infekciju var inficēt citus, neievērojot nepieciešamos piesardzības pasākumus. Tādēļ testēšana ir būtiska ne tikai individuāla pacienta veselībai, bet arī B un C hepatīta kontroles un eliminācijas mērķu sasniegšanai sabiedrības līmenī. 

Testēšana uz B un C hepatītu rekomendējama:

· visiem pieaugušajiem no 18 gadu vecuma (vismaz vienu reizi dzīves laikā);

· visām grūtniecēm katras grūtniecības laikā (vēlams pirmajā trimestrī);

· donoriem (katras asins nodošanas procedūras laikā);

· personām ar paaugstinātu infekcijas risku. 

Šādu riska grupu ietvaros ir ieteicams periodiski (testēšanas biežums nosakāms individuāli, izvērtējot riska faktorus) testēt uzņēmīgas personas* HBsAg klātbūtnes un anti-HCV noteikšanai neatkarīgi no vecuma:

· personas, kuras pašlaik injicē narkotikas vai ir to darījušas agrāk; 

· cilvēki, kuri kopīgi lietojuši vienas adatas/šļirces;  

· cilvēki ar seksuāli transmisīvām infekcijām;

· personas ar vairākiem seksa partneriem anamnēzē;

· vīrieši, kuriem ir dzimumattiecības ar vīriešiem;

· cilvēki ar iepriekšēju vai pašreizēju VHB vai VHC infekciju;

· cilvēki ar cilvēka imūndeficīta vīrusa (HIV) infekciju;

· personu ar diagnosticētu VHB, VHC vai HIV infekciju seksuālie partneri;  

· cilvēki ar iepriekšēju vai pašreizēju tuberkulozi;

· pacientu ar VHB un VHC infekciju kontaktpersonas mājsaimniecībā (pašreizējās vai anamnēzē);

· personas, kuras bijušas vienādos inficēšanās apstākļos ar VHB vai VHC inficētām personām (nosaka Slimību profilakses un kontroles centrs, veicot epidemioloģisko izmeklēšanu);

· personas, kas atrodas vai atradušās ieslodzījuma vietā;  

· cilvēki ar paaugstinātiem aknu enzīmiem (ALAT) vai hronisku aknu slimību; 

· hemofīlijas pacienti;

· personas, kuras saņem hroniskās hemodialīzes vai hemodiafiltrācijas procedūras; 

· psihiatrisko slimību pacienti;

· personas, kurām pirms 1992. gada veikta asins vai asins produktu pārliešana vai orgānu transplantācija (attiecas uz C hepatīta testēšanu); 

· veselības aprūpes darbinieki pēc profesionālas ekspozīcijas ar bioloģiskajiem materiāliem, kas potenciāli satur VHB vai VHC; 

· zīdaiņi, kas dzimuši VHC pozitīvām mātēm (HCV RNS noteikšana ar molekulārbioloģisku metodi vecumā no 2 līdz 6 mēnešiem); 

· personas, kuras veikušas tetovējumu vai pīrsingu oficiāli neatzītās šo pakalpojumu sniegšanas vietās, tostarp nesterilos apstākļos;

· personas, kuras pārmērīgi lieto alkoholu;

· bezpajumtnieki;

· migranti;

· sociālo aprūpes centru iemītnieki.

* ASV Slimību profilakses un kontroles centrs (CDC) skaidro, ka pie uzņēmīgiem cilvēkiem pieder personas, kuras nekad nav bijušas inficētas ar VHB, VHC un nav vakcinētas pret B hepatītu vai nav pabeigušas vakcinācijas kursu pret B hepatītu saskaņā ar ieteikumiem, vai arī ir zināms, ka personām nav imūnatbildes reakcijas uz vakcīnu. Latvijā zīdaiņu vakcinācija pret B hepatītu tika uzsākta 1997. gadā, savukārt 2006. gadā tika ieviesta terminēta 14 gadus vecu pusaudžu vakcinācija, lai pakāpeniski nodrošinātu visu bērnu vakcināciju. Līdz ar to lielākā daļa cilvēku, kuri dzimuši 1992. gadā un vēlāk, ir imūni pret B hepatītu un vakcinācijas rezultātā B hepatīta izplatība bērnu un jauniešu vidū ievērojami samazinājusies.

Ja konstatē C hepatīta vīrusa antivielas (anti-HCV pozitīvs rezultāts) un laboratorijā nav iespējams veikt C hepatīta apstiprinošo testēšanu, laboratorijas vadītājs vai viņa pilnvarotā persona nodrošina primāri pozitīva klīniskā parauga piegādi references laboratorijai, lai veiktu apstiprinošo diagnostiku.[footnoteRef:1] [1:  Ministru kabineta 1999. Gada 5/ janvāra noteikumu Nr. 7 “Infekcijas slimību reģistrācijas kārtība 9.33. punkts.] 


Pacientiem ar konstatētu VHB infekciju (HBsAg noteikšanas apstiprinošais tests pozitīvs) nepieciešama nosūtīšana pie infektologa vai hepatologa konsultācijai, papildu izmeklējumu noteikšanai un ārstēšanas taktikas izvērtēšanai.



C hepatīta diagnostika

C hepatīta diagnostikā rekomendējama pakāpeniska divu soļu testēšanas pieeja. Primārā izvēles metode ir anti-HCV antivielu noteikšana, ko izmanto hroniskas HCV infekcijas skrīningam. Anti-HCV antivielas parasti kļūst nosakāmas 32–46 dienas pēc inficēšanās, tomēr imūnkompromitētiem pacientiem serokonversija var aizkavēties līdz pat 12–24 nedēļām. Pozitīvs anti-HCV rezultāts norāda uz kontaktu ar HCV, bet pats par sevi neapstiprina aktīvu infekciju, jo antivielas var saglabāties arī pēc spontāni pārslimotas vai izārstētas infekcijas. Tādēļ visiem pacientiem ar pozitīvu anti-HCV rezultātu nepieciešams noteikt HCV RNS ar jutīgu molekulārbioloģisku diagnostikas metodi, lai apstiprinātu aktīvu vīrusa klātbūtni.

Pacientiem ar aizdomām par akūtu HCV infekciju vai imūnkompromitētiem pacientiem rekomendējams primāri veikt HCV RNS noteikšanu, jo antivielu tests agrīnā infekcijas stadijā var būt negatīvs. HCV RNS asinīs iespējams noteikt jau 1–2 nedēļas pēc inficēšanās, tādējādi samazinot viltus negatīvu rezultātu risku.

HCV core antigēns (HCV core Ag) ir HCV replikācijas surogātmarķieris un noteiktos apstākļos var tikt izmantots HCV RNS noteikšanas vietā, piemēram, ja molekulārbioloģiskās diagnostikas metodes nav pieejamas vai nav finansiāli pieejamas. Tomēr jāņem vērā, ka HCV core Ag testēšanas metodes ir mazāk jutīgas nekā HCV RNS noteikšana.



Jāņem vērā, ka pacientiem pēc sekmīgas C hepatīta ārstēšanas imunitāte pret atkārtotu inficēšanos neveidojas, tādēļ saglabājas reinfekcijas risks, īpaši personām ar pastāvošiem riska faktoriem. Pēc veiksmīgas ārstēšanas HCV RNS rezultāts kļūst negatīvs, tomēr vēlāk atkārtoti iespējams noteikt pozitīvu HCV RNS rezultātu. Šādos gadījumos svarīgi izvērtēt reinfekcijas iespējamību un nepieciešamības gadījumā turpināt pacienta testēšanu, nosakot HCV genotipu vai veicot papildu molekulārus izmeklējumus, lai diferencētu jaunu infekciju no iepriekšējās infekcijas recidīva. Tādēļ pacientiem ar pastāvīgu ekspozīcijas risku rekomendējama regulāra atkārtota testēšana arī pēc sekmīgas ārstēšanas.

